CELEX: 62020TN0312
Language: fi
Date: 2020-05-27 00:00:00
Title: Asia T-312/20: Kanne 27.5.2020 – EVH v. komissio

27.7.2020   
            
            
               FI
            
            
               Euroopan unionin virallinen lehti
            
            
               C 247/35
            
         
      Kanne 27.5.2020 – EVH v. komissio
      (Asia T-312/20)
      (2020/C 247/47)
      Oikeudenkäyntikieli: saksa
      
         Asianosaiset
      
      
         Kantaja: EVH GmbH (Halle (Saale), Saksa) (edustajat: asianajajat I. Zenke ja T. Heymann
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa vastaajan 26.2.2019 tekemän päätöksen, jossa se totesi keskittymän RWE/E.ON Assets sisämarkkinoille soveltuvaksi, asia M.8871 (EUVL 2020, C 111, s. 1), ja
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi seuraavat perusteet.
      
                  1)
               
               
                  Ensimmäinen kanneperuste: hyväksyvään päätökseen sisältyy muotovirheitä.
                  
                              —
                           
                           
                              Riidanalaisella päätöksellä hyväksytty keskittymä M.8871 on virheellisesti erotettu RWE AG:n (jäljempänä RWE) ja E.ON SE:n (jäljempänä E.ON) kokonaisvaltaisesta ja yhtenäisestä fuusiosta. Toimi kokonaisuudessaan käsitti paitsi sen, että RWE hankki E.ON:in tuotanto-omaisuutta (asia M.8871), myös sen, että RWE hankki 16,67 prosentin suuruisen osuuden E.ON:ista, ja sen, että RWE:n 76,8-prosenttisesti omistama tytäryhtiö innogy SE siirrettiin E.ON:ille (asia M.8870).
                           
                        
                              —
                           
                           
                              Kantajan osallistumisoikeuksia on loukattu, koska vaikka vastaaja sai menettelyn kuluessa tietoonsa useita viitteitä keskittymän kilpailua estävistä vaikutuksista, niitä ei käsitelty aineellisesti eikä tutkittu asianmukaisesti menettelyssä eikä päätöksessä.
                           
                        
                              —
                           
                           
                              Vastaaja on perustellut päätöksen myöhässä ja puutteellisesti.
                           
                        
            
                  2)
               
               
                  Toinen kanneperuste: vastaaja ei ole tutkinut tosiseikkoja riittävällä tavalla, ja jos se olisi tutkinut ne asianmukaisesti, sen olisi pitänyt aloittaa toisen vaiheen menettely
                  
                              —
                           
                           
                              RWE:n markkinavoiman kasvua on tarkasteltu vain sähkön määrän ja kapasiteetin perusteella ilman, että olisi suoritettu perusteellinen ja tarpeellinen tarkastelu muiden indikaattorien osalta, joita ovat E.ON:n välittömän kilpailun häviäminen, Residual Supply Index –indikaattori, (RSI), joka ilmaisee tarjoajan välttämättömyyttä kysynnän kattamiseksi, ja markkinoiden keskittymisen aste.
                           
                        
                              —
                           
                           
                              Vastaaja ei ole ottanut huomioon energia-alan pitkiä investointisyklejä ja tarkasteli liittymän vaikutusten arvioimiseksi historiallisia tietoja ja tulevaisuudennäkymiä ajallisesti liian suppeasti.
                           
                        
                              —
                           
                           
                              Markkinavoimaa on tutkittu virheellisesti, koska RWE:n ja E.ON:in välisiä kattavia kytkentöjä energiamarkkinoilla ei ole arvioitu, vaikka ne on laskettu mukaan menettelyn M.8870 Reserve-Carve-outiin perustuvaan kapasiteettiin.
                           
                        
                              —
                           
                           
                              Tarkastelu on kokonaisuudessaan ja lainvastaisesti rajoitettu nykyhetkeen, ja siinä on jätetty huomiotta tuleviin vuosiin kohdistuvat vaikutukset (esimerkiksi siltä osin kuin kyse on vihreästä energiasta ja hiilestä irtautumisesta), joten vastaaja ei ole voinut todeta, onko olemassa vaaraa pysyvästä vahingosta kilpailulle.
                           
                        
            
                  3)
               
               
                  Kolmas kanneperuste: vastaaja on fuusioon liittyvät tosiseikat ilmeisen virheellisesti arvioituaan todennut keskittymän sisämarkkinoille soveltuvaksi muun muassa riittämättömän tutkinnan vuoksi
                  
                              —
                           
                           
                              Vastaaja on virheellisesti jättänyt huomiotta sen, että E.ON lakkaa pysyvästi olemasta RWE:n kilpailija
                           
                        
                              —
                           
                           
                              Vastaaja on jättänyt huomiotta sen, että E.ON:in ja RWE:n välisen fuusion yhteydessä sopima, siihen sisällöllisesti liittyvä energiatalouden arvonlisän jako merkitsee kilpailun rajoitusta ja on vastoin SEUT 101 artiklaa.
                           
                        
                              —
                           
                           
                              Vastaaja katsoo virheellisesti, että RW:n markkinavoiman kasvu ensimarkkinoilla ei aiheuta riskiä.
                           
                        
                              —
                           
                           
                              Lopuksi päätöksessä jätetään virheellisesti tarkastelun ulkopuolelle myös ne kilpailua vahingoittavat vaikutukset, jotka johtuvat siitä, että E.ON lakkaa olemasta kilpailija uusiutuvista energialähteistä tuotetun sähkön tuottamisen ja tukkukaupan sekä lisäpalvelujen kuten tasesähkön järjestämisen alalla.